[pic] | EVROPSKA KOMISIJA |

Bruselj, 8.2.2010

COM(2010)28 konč.

POROČILO KOMISIJE SVETU IN EVROPSKEMU PARLAMENTU

Ocena izvajanja ukrepa predčasne upokojitve Člen 9 Priloge VIII h kadrovskim predpisom za uradnike in člen 39 pogojev za zaposlitev drugih uslužbencev Evropskih skupnosti

POROČILO KOMISIJE SVETU IN EVROPSKEMU PARLAMENTU

Ocena izvajanja ukrepa predčasne upokojitve Člen 9 Priloge VIII h kadrovskim predpisom za uradnike in člen 39 pogojev za zaposlitev drugih uslužbencev Evropskih skupnosti

Pravna podlaga za postopek predčasne upokojitve : člen 9(2) Priloge VIII h kadrovskim predpisom za uradnike in člen 39 pogojev za zaposlitev drugih uslužbencev

To poročilo o oceni je pripravljeno v skladu s členom 9(2) Priloge VIII h kadrovskim predpisom, v katerem je določeno, da Komisija predloži Evropskemu parlamentu in Svetu poročilo o oceni izvajanja ukrepa predčasne upokojitve v petih letih po njegovem sprejetju. V tem členu je natančneje določeno:

„Organ za imenovanja lahko v interesu službe in na podlagi objektivnih meril ter preglednega postopka, ki se uvede s pomočjo splošnih izvedbenih določb, odloči, da za zadevne uslužbence ne uporabi 3,5-odstotnega znižanja pokojnine za vsako leto pred letom, ko bi uradnik postal upravičen do starostne pokojnine[1]. Skupno število uradnikov in začasnih uslužbencev, ki se vsako leto upokojijo brez kakršnega koli znižanja pokojnin, ne sme biti višje od 10 % v preteklem letu upokojenih uradnikov vseh institucij. Letni odstotek se lahko giba med 8 in 12 %, pod pogojem da skupni odstotek v dveh letih ne preseže 20 % ter da se upošteva načelo proračunske nevtralnosti . Razen tega lahko Komisija poleg poročila o oceni, ki ga mora predložiti, kadar je to primerno, na podlagi člena 283 Pogodbe ES predlaga, da se po petih letih najvišji letni odstotek določi med 5 in 10 % vseh uradnikov v vseh institucijah, ki se upokojijo v preteklem letu.“

V členu 39 pogojev za zaposlitev drugih uslužbencev je prav tako določeno, da se navedeni člen uporablja pod naslednjimi pogoji:

„Organ za imenovanja lahko v interesu službe in na podlagi objektivnih meril ter preglednega postopka, ki se uvede s pomočjo splošnih izvedbenih določb, odloči, da se ne uporabi nobeno znižanje pokojnin za največ osem začasnih uslužbencev iz vseh institucij, ki se upokojijo v enem letu . Zadevno letno število se lahko spreminja, pri čemer v dveh letih ne sme biti višje od deset in pri čemer se upošteva načelo proračunske nevtralnosti . Pred iztekom petih let Komisija predloži Evropskemu parlamentu in Svetu poročilo o oceni izvajanja tega ukrepa. Kadar je to primerno, Komisija na podlagi člena 283 Pogodbe ES predlaga, da se po petih letih spremeni najvišje letno število.“

- UPOšTEVANJE DOLOčB IZ čLENA 9(2) PRILOGE VIII H KADROVSKIM PREDPISOM IN čLENA 39 POGOJEV ZA ZAPOSLITEV DRUGIH USLUžBENCEV

- V tem poročilu je proučeno, ali sta bila po uvedbi ukrepa upoštevana najvišje število uradnikov in začasnih uslužbencev, ki se vsako leto lahko upokojijo brez kakršnega koli znižanja pokojnin, ter proračunska nevtralnost.

A) ŠTEVILO UPOKOJENIH OSEB IN UPOšTEVANJE ZGORNJE MEJE

- A.1) Upoštevanje zgornje meje 10 % (člen 9(2), Priloga VIII h kadrovskim predpisom)

Od leta 2004, ko je ukrep začel veljati, je bilo organiziranih šest postopkov predčasnih upokojitev brez znižanja pokojninskih pravic. Kar zadeva število upokojenih oseb iz vseh institucij skupaj, se je predčasno upokojilo skupno 387 uradnikov in začasnih uslužbencev. To ustreza 10,06 % od skupno 3 846 uradnikov in začasnih uslužbencev iz vseh institucij, ki so se upokojili med letom 2004 ter 31. decembrom 2009. Iz tega števila je razvidno, da so bile določbe iz predpisov upoštevane v celotnem referenčnem obdobju.

POSTOPEK PREDčASNIH UPOKOJITEV BREZ ZNIžANJA POKOJNINSKIH PRAVIC (čLEN 9(2) PRILOGE VIII H KADROVSKIM PREDPISOM) VSE INSTITUCIJE SKUPAJ |

Leto postopka | Število upokojenih oseb (člen 52) v prejšnjem letu | Število predčasno upokojenih oseb (člen 9(2) Priloge VIII) | Odstotek predčasno upokojenih oseb brez znižanja pokojn. pravic, upoštevanje člena 9(2) Priloge VIII x≤10% | Odstotek predčasno upokojenih oseb brez znižanja pokojn. pravic, upoštevanje člena 9(2) Priloge VIII glede na obdobje 2 let ≤20 % |

2004 | 484 | 47 | 9,71 % |

2005 | 559 | 63 | 11,27 % |

2004-2005 | 1043 | 110 | 10,55 % | 20,98 % |

2006 | 558 | 56 | 10,04 % |

2007 | 689 | 68 | 9,87 % |

2006-2007 | 1247 | 124 | 9,94 % | 19,91 % |

2008 | 769 | 71 | 9,23 % |

2009 | 787 | 82 | 10,41 % |

2008-2009 | 1556 | 153 | 9,83 % | 19,64 % |

SKUPAJ (2004−2009) | 3846 | 387 | 10,06 % |

Prvo dveletno obdobje: postopki v letih 2004 in 2005

V tem obdobju je bilo brez znižanja pokojninskih pravic v vseh institucijah skupaj leta 2004 predčasno upokojenih 47 uradnikov in začasnih uslužbencev, leta 2005 pa 63. To ustreza 9,71 % od skupno 484 uradnikov in začasnih uslužbencev v vseh institucijah, ki so se upokojili leta 2003[2], ter 11,27 % od skupno 559 uradnikov in začasnih uslužbencev v vseh institucijah, ki so se upokojili leta 2004. Število je bilo v prvem dveletnem obdobju torej blizu zgornji meji 10 % (10,5 % oziroma skupaj 20,98 % v letih 2004 in 2005), kar je skladno z določbo iz predpisov o zgornji meji 10 %.

Drugo dveletno obdobje: postopki v letih 2006 in 2007

V tem obdobju je bilo brez znižanja pokojninskih pravic v vseh institucijah skupaj leta 2006 predčasno upokojenih 56 uradnikov in začasnih uslužbencev, leta 2007 pa 68. To ustreza 10,04 % od skupno 558 uradnikov in začasnih uslužbencev v vseh institucijah, ki so se leta 2005 upokojili v smislu člena 52, ter 9,87 % od skupno 689 uradnikov in začasnih uslužbencev v vseh institucijah, ki so se leta 2006 upokojili v smislu člena 52. Število je bilo v drugem dveletnem obdobju torej pod zgornjo mejo 10 % (9,94 % oziroma skupaj 19,91 % v letih 2006 in 2007), kar je skladno z določbo iz predpisov o zgornji meji 10 %.

Tretje dveletno obdobje: postopki v letih 2008 in 2009

Čeprav leto 2009 glede na določbe iz predpisov ne spada v petletno poročilo o oceni, ga je treba vseeno vključiti, da se upošteva referenca iz teh predpisov, v skladu s katero zgornja meja upokojenih oseb v dveh letih ne sme preseči 20 %. Zato je bila analiza števila upokojenih oseb opravljena v treh dveletnih obdobjih, za katera so na voljo podatki, in sicer obdobja 2004–2005, 2006–2007 ter 2008–2009.

V obdobju 2008–2009 je bilo brez znižanja pokojninskih pravic v vseh institucijah skupaj v posameznem letu predčasno upokojenih 71 oziroma 82 uradnikov in začasnih uslužbencev. To ustreza 9,23 % od skupno 769 uradnikov in začasnih uslužbencev v vseh institucijah, ki so se leta 2007 upokojili v smislu člena 52, ter 10,41 % od skupno 787 uradnikov in začasnih uslužbencev v vseh institucijah, ki so se leta 2008 upokojili v smislu člena 52. Skupno število v letih 2008 in 2009 je bilo torej pod zgornjo mejo 10 % za to tretje dveletno obdobje (9,83 % oziroma skupaj 19,64 % za leti 2008 in 2009), kar je skladno z določbo iz predpisov o zgornji meji 10 %.

- A.2) UPOšTEVANJE DOLOčB čLENA 39 POGOJEV ZA ZAPOSLITEV DRUGIH USLUžBENCEV

- Od leta 2004 do 31. decembra 2009 se je predčasno upokojilo 10 začasnih uslužbencev, in sicer:

- 2 začasna uslužbenca leta 2005 (EP)

- 2 začasna uslužbenca leta 2006 (EP)

- 3 začasni uslužbenci leta 2007 (2 z EP in 1 s Komisije)

- 3 začasni uslužbenci leta 2008 (EP) ter

- 3 začasni uslužbenci leta 2009 (EP).

- To število je precej nižje od določb iz predpisov, ki dovoljujejo predčasno upokojitev do 8 začasnih uslužbencev na leto iz vseh institucij in v povprečju 10 začasnih uslužbencev v obdobju dveh let.

- B) UPOšTEVANJE PRORAčUNSKE NEVTRALNOSTI

Skupni stroški ukrepa od njegovega začetka veljavnosti leta 2004 so bili izračunani na podlagi iste metode, kot je bila ob sprejetju novih kadrovskih predpisov uporabljena za pripravo ustreznega računovodskega izkaza ( „metoda Računskega sodišča “ ).

Sicer se ob upoštevanju reference iz kadrovskih predpisov, ki se nanaša na obdobje „ petih let po sprejetju ukrepa “ ter jo mora zajemati ta ocena, leto 2009 ni upoštevalo pri izračunih proračunske nevtralnosti, za razliko od izračunov, s katerimi se je preverilo, ali je bila upoštevana zgornja meja upokojenih oseb, kjer je bilo bistveno. Pri izračunih proračunske nevtralnosti je bilo tako upoštevano število oseb, ki so se upokojile v petih letih med leti 2004 in 2008.

Za ponazoritev proračunske nevtralnosti je bila opravljena primerjava skupnih stroškov, nastalih zaradi 304[3] oseb iz vseh institucij, ki so se predčasno upokojile med letom 2004 in 31. decembrom 2008, s stroški za proračun, nastalimi, če bi se te iste osebe upokojile pri 60 letih[4]. Ker je bilo ugotovljeno, da bi 71 % vseh predčasno upokojenih oseb [5] prejelo najvišji znesek starostne pokojnine v smislu člena 77 kadrovskih predpisov[6] najpozneje 8 mesecev potem, ko bi dopolnile 60 let, je bila primerjava opravljena tudi za to domnevo[7]. Nobene primerjave pa ni bilo opravljene za domnevo upokojitve pri 65 letih, saj uradnikov, ki ostanejo na svojem delovnem mestu do te starosti, običajno ne zanima predčasna upokojitev.

Skupni stroški za predčasne upokojitve so seštevek stroškov dejanske pokojnine, ki naj bi se 304 osebam, ki so se predčasno upokojile , izplačevala od dneva njihove upokojitve do konca pričakovanega trajanja življenja[8], ter stroškov za osebe na njihovem delovnem mestu v istem obdobju.

Pri izračunu stroškov za osebe na delovnem mestu upokojenih oseb se domneva, da naj bi predčasno upokojene uradnike iz skupine AD nadomestili uradniki iz skupine AD5, uradnike iz skupine AST/prej B uradniki iz skupine AST3, uradnike iz skupine AST/prej C pa uradniki iz skupine AST1. Pri izračunu rasti plač oseb na delovnem mestu upokojenih oseb je bila uporabljena stopnja 3,4 %. Ta stopnja ustreza letni rasti plač, pričakovani v naslednjih letih glede na razvoj karier iz Priloge 1B h kadrovskim predpisom. Pri izračunu izselitvenega dodatka za osebe na delovnem mestu upokojenih oseb je bila uporabljena stopnja 13,3 %[9]. Pri izračunu skupnih stroškov za osebe na delovnem mestu upokojenih oseb so se upoštevali tudi vsi prispevki za pokojninsko zavarovanje. Tako izračunani skupni stroški oseb, ki so se predčasno upokojile, so se nato primerjali s skupnimi stroški pokojnin teh oseb in s stroški za osebe na delovnem mestu predčasno upokojenih oseb v primeru upokojitve pri 60 letih[10] ali pri starosti, pri kateri bi prejele najvišji znesek starostne pokojnine.

Na podlagi teh izračunov opravljena primerjava stroškov pokojnin oseb, ki so se predčasno upokojile , in stroškov njihovih pokojnin v primeru upokojitve pri 60 letih, kaže, da institucije prihranijo v povprečju 56 507 EUR na osebo za vse obdobje prejemanja pokojnine. Poleg tega primerjava istih stroškov s tistimi, ki bi nastali v primeru upokojitve pri starosti, ki omogoča prejemanje najvišjega zneska starostne pokojnine, daje prihranek 139 262 EUR.

Treba je poudariti, da uporaba 3,4-odstotne stopnje rasti plač glede na Prilogo 1B h kadrovskim predpisom (namesto 2,3-odstotne stopnje) ter uporaba povprečne starosti ob smrti glede na pričakovano trajanje življenja ob rojstvu (75 let za moške in 81 let za ženske, in ne 80 let za moške in 84 let za ženske, kot je predvideno pri 60 letih) ustreza najmanj ugodni domnevi za izračun stroškov ukrepa. Z uporabo 2,3-odstotne stopnje rasti plač pri izračunu plač oseb na delovnem mestu upokojenih oseb in daljšega pričakovanega trajanja življenja bi bili prihranki v korist institucij še večji. Zaradi zagotovitve proračunske nevtralnosti izvajanja ukrepa pa je bil vseeno izbran pristop „ najslabšega možnega scenarija“ .

Iz te analize in izračunov, ki temeljijo na dejanskih podatkih o 304 osebah, ki so se predčasno upokojile med letom 2004 ter koncem decembra 2008, je razvidno, da so bili postopki v vseh primerih proračunsko nevtralni. Poleg tega ob upoštevanju starostne piramide uradnikov ta ukrep kot sredstvo učinkovitega upravljanja človeških virov podpira prizadevanja za obnavljanje generacij, zlasti v institucijah, kot je na primer Komisija, ki morajo delovati, ne da bi povečale število zaposlenih. Vse večje zanimanje uradnikov za ta ukrep, ki se kaže s povečanjem števila prošenj, pa prav tako v celoti utemeljuje nadaljevanje tega ukrepa. Zato po mnenju Komisije ni treba uporabljati možnosti, določene na koncu člena 9(2) Priloge VIII. |

STROŠKI ZA PREDČASNO UPOKOJITEV* LETNA STOPNJA RASTI PLAČ (PRILOGA 1B H KADROVSKIM PREDPISOM*) |

SKUPNI STROšKI 304 oseb, ki so se predčasno upokojile, in oseb na njihovem delovnem mestu do povprečne starosti ob smrti ♂: 75 let / ♀: 81 let | POVPREčNI STROšKI NA OSEBO v celotnem obdobju prejemanja pokojnine ( v povprečju ~22 let) | POVPREčNI STROšKI NA OSEBO NA LETO |

PRIHRANKI V KORIST INSTITUCIJE v primeru predčasne upokojitve pri 60 letih ali s 70 % |

Za vseh 304 oseb, ki so se predčasno upokojile, za celotno obdobje, v katerem naj bi se po statističnih predvidevanjih prejemala pokojnina | 60 let | 17 178 042€ |

70 % | 42 335 727€ |

Na osebo za celotno obdobje, v katerem naj bi se po statističnih predvidevanjih prejemala pokojnina | 60 let | 56 507€ |

70 % | 139 262€ |

Na osebo na leto za celotno obdobje, v katerem naj bi se po statističnih predvidevanjih prejemala pokojnina** | 60 let | 2 568€ |

70 % | 6 330€ |

*Stopnja rasti plač: 3,4 %; korekcijski koeficient: 3,48 % (povprečje, predvideno za celotno obdobje prejemanja pokojnine).

**Zaradi uporabe približnih povprečnih zneskov za izračun letnih stroškov so izračuni na osebo na leto le okvirni.

PRILOGA

1. Priloga 1: Splošne ugotovitve o poglavitnih dejavnikih, ki so bili upoštevani

2. Priloga 2: Dejavniki, ki so bili uporabljeni za izračun stroškov

3. Priloga 3: Grafični prikazi

4. Razdelitev predčasno upokojenih oseb po institucijah (2004–2008)

5. Število predčasno upokojenih oseb po členu 52 (leto n-1) in število oseb, izbranih za predčasno upokojitev v vseh institucijah (2004–2008)

6. Razdelitev predčasno upokojenih oseb v vseh institucijah po spolu (2004–2008)

7. Razdelitev predčasno upokojenih oseb v vseh institucijah po funkcionalni skupini (2004–2008)

8. Priloga 4: Štirje primeri izračunov stroškov za predčasno upokojitev osebe in upokojitev osebe pri 60 letih ali/in s 70 %.

PRILOGA 1

SPLOŠNA UGOTOVITVE

O POGLAVITNIH DEJAVNIKIH, KI SO BILI UPOŠTEVANI PRI IZRAČUNIH STROŠKOV ZA UKREP PREDČASNE UPOKOJITVE

Izračuni so bili opravljeni na podlagi treh dejavnikov: stroškov za pokojnine, stroškov za pokojninske prispevke in stroškov za osebe na delovnem mestu upokojenih oseb . Stroški za pokojnine in stroški za pokojninske prispevke imajo negativen učinek na proračun Skupnosti. Vendar je ta negativen učinek v veliki meri izravnan s tretjim dejavnikom, tj. stroški za osebe na delovnem mestu upokojenih oseb, tako da ukrep predčasne upokojitve na splošno ugodno učinkuje na proračun Skupnosti.

9. Stroški pokojnin so bili izračunani za primere:

predčasne upokojitve

upokojitve pri 60 letih

upokojitve s 70 %.

Učinek : stroški za proračun

Obrazložitev : Oseba, ki se predčasno upokoji , bo pokojnino prejemala daljše obdobje, kot če bi se upokojila pri 60 letih (ali s 70 %), z zneskom pokojnine pa ni mogoče nadomestiti dodatnih stroškov.

10. Stroški za pokojninske prispevke – razlika med prispevki upokojene osebe in osebe na njenem delovnem mestu do 60 leta (ali 70 %), ponderirana z razliko (nižjih) prispevkov osebe na delovnem mestu upokojene osebe, če se uradnik upokoji pri najmanj 60 letih (ali s 70 %).

Učinek : stroški za proračun

Obrazložitev : Če primerjamo pokojninske prispevke bolje plačanega uradnika, ki je že v pokoju, in tistih, ki jih plačuje mlada oseba na začetku kariere, prihaja do izgube. Ta izguba pa je ponderirana z višjimi stroški za plačo, ter posledično prispevki, osebe na delovnem mestu upokojene osebe v primeru upokojitve pri 60 letih (ali s 70 %) zaradi stopenj in napredovanj, ki jih bo ta oseba do tedaj že dosegla, v primerjavi s prispevki, ki jih plačuje oseba na delovnem mestu upokojene osebe, če se uradnik ne bi upokojil pred 60 letom starosti.

11. Stroški za osebo na delovnem mestu upokojene osebe – razlika med plačami upokojene osebe in osebe na njenem delovnem mestu do 60 leta (oz. starosti, ko bi lahko začel uradnik prejemati pokojnino v višini 70 % zadnje osnovne plače), ponderirana z razliko (nižje) plače osebe na delovnem mestu upokojene osebe, če se uradnik upokoji pri najmanj 60 letih (ali s 70 %).

Učinek : prihranki

Obrazložitev : s predčasno upokojitvijo se lahko upokojena oseba nadomesti z mladim uradnikom, zaposlenim v začetnem razredu. Ta ugodnost pa je ponderirana z višjimi stroški za plačo osebe na delovnem mestu upokojene osebe v primeru upokojitve pri 60 letih (ali s 70 %) zaradi stopenj in napredovanj, ki jih bo ta oseba do tedaj že dosegla. Sprostitev delovnega mesta v višjem razredu nima nobenega učinka, saj je v določbah novih kadrovskih predpisov zahtevano, da je v vsakem razredu na voljo minimalno število napredovanj, zaradi česar mora proračunski organ dodeliti manjkajoča napredovanja, institucije pa se morajo držati povprečne načrtovane letne stopnje napredovanja, kot je določena s kadrovskimi predpisi.

PRILOGA 2

DEJAVNIKI, KI SO BILI UPORABLJENI ZA IZRAČUN STROŠKOV

Pri izračunih so se upoštevali vsi tisti dejavniki, ki jih je PMO uporabil za izračun pokojnin zadevnih upokojenih oseb.

Starost ob smrti : izračuni so bili opravljeni glede na povprečno pričakovano trajanje življenja ob rojstvu (vir Eurostat): 75 let za moške in 81 let za ženske.

Osnovna plača osebe na delovnem mestu upokojene osebe : ki se razlikuje glede na leto upokojitve:

Upokojitve med | AD | AST1 | AST3 |

1. 7. 2004 – 30. 6. 2005 | 3 998 | 2 440 | 3 123 |

1. 7. 2005 – 30. 6. 2006 | 4 086 | 2 493 | 3 192 |

1. 7. 2006 – 30. 6. 2007 | 4 180 | 2 551 | 3 265 |

1. 7. 2007 – 30. 6. 2008 | 4 239 | 2 586 | 3 311 |

1. 7. 2008 – 30. 6. 2009 | 4 366 | 2 664 | 3 410 |

Predčasna upokojitev

Letni stroški za pokojnino | osnovna plača x odstotek pokojnine x 12 [pic] Pri tistih, katerih pokojnina bi bila na podlagi dosežene pokojninske stopnje nižja od zneska življenjskega minimuma, se upošteva znesek pokojnine, ki ga PMO dejansko izplačuje (uporaba odstotka, ki se uporablja za osnovno plačo AST0101): od 1. 7. 2004 do 30. 6. 2005: 2341,61 od 1. 7. 2005 do 30. 6. 2006: 2393,13 od 1. 7. 2006 do 30. 6. 2007: 2448,17 od 1. 7. 2007 do 30. 6. 2008: 2482,44 od 1. 7. 2008 do 30. 6. 2009: 2556,91 |

Skupni stroški za upokojeno osebo do njene smrti | letni stroški za pokojnino x (povprečna starost ob smrti – starost ob upokojitvi + 1) |

Skupni stroški za osebo na delovnem mestu upokojene osebe do smrti te upokojene osebe | [pic] Letna rast plač je bila izračunana na podlagi razvoja karier iz Priloge 1B h kadrovskim predpisom (3,4 %). |

Prispevki za osebo na delovnem mestu upokojene osebe | Plačilo prispevkov (10,9 %) za osebo na delovnem mestu upokojene osebe v obdobju med predčasno upokojitvijo osebe in smrtjo te upokojene osebe. |

Stroški za predčasno upokojitev | skupni stroški za upokojeno osebo do njene smrti + skupni stroški za osebo na delovnem mestu upokojene osebe do smrti te upokojene osebe – prispevki za osebo na delovnem mestu upokojene osebe |

Redna upokojitev

Odstotek pokojnine | odstotek pokojnine, če je bila upokojena oseba zaposlena do 60 leta, tj. (60 let – starost ob upokojitvi) x 2 % + odstotek pokojnine ob predčasni upokojitvi [pic] odstotek je omejen na 70 % vsi odstotki, višji od 70 %, se nanašajo na upokojene osebe, ki prejemajo življenjski minimum (% * AST0101) – glej pojasnila v Letnih stroških za predčasno upokojitev |

Letni stroški za osebo, ki se bo upokojila pri 60 letih | osnovna plača upokojene osebe pri 60 letih, pri čemer se upošteva povprečno letno zvišanje plače zaradi stopnje in napredovanja, torej: zadnja osnovna mesečna plača x 12 x letno zvišanje plače (60 let – starost ob predčasni upokojitvi) |

Letni stroški za osebo, ki se bo upokojila, do 60 leta | seštevek osnovnih plač osebe, ki se bo upokojila, do njenega 60 leta, pri čemer se upošteva povprečno letno zvišanje plače zaradi stopnje in napredovanja |

Letni stroški za upokojeno osebo po 60 letu do njene smrti | odstotek pokojnine pri 60 letih x letni stroški za osebo, ki se bo upokojila pri 60 letih |

Skupni stroški za upokojeno osebo do njene smrti | letni stroški za upokojeno osebo po 60 letu do njene smrti x (starost ob smrti – 60 let) |

Skupni stroški za osebo na delovnem mestu upokojene osebe do smrti te upokojene osebe | Letna rast plač je bila izračunana na podlagi razvoja karier iz Priloge 1B h kadrovskim predpisom (3,4 %). |

Prispevki za osebo, ki se bo upokojila, do 60 leta | skupni stroški za osebo, ki se bo upokojila, do 60 leta x 10,9 % |

Prispevki za osebo na delovnem mestu upokojene osebe do smrti te upokojene osebe | skupni stroški za osebo na delovnem mestu upokojene osebe do smrti te upokojene osebe x 10,9 % |

Stroški za redno upokojitev | skupni stroški za osebo, ki se bo upokojila, do 60 leta + skupni stroški za upokojeno osebo do njene smrti + skupni stroški za osebo na delovnem mestu upokojene osebe do smrti te upokojene osebe – prispevki za osebo, ki se bo upokojila, do 60 leta – prispevki za osebo na delovnem mestu upokojene osebe do smrti te upokojene osebe |

Upokojitev s 70 %

Odstotek pokojnine | Zgornja meja 70 % se uporablja le pri osebah, katerih odstotek pokojnine pri 60 letih ne presega teh 70 %. Pri osebah, katerih odstotek pokojnine pri 60 letih presega 70 %, so letni stroški za pokojnino enaki stroškom ob upokojitvi pri 60 letih. |

Leta za dosego zgornje meje 70 % | (70 % - odstotek pokojnine pri 60 letih) / (2 % + 5 % x odstotek pokojnine pri 60 letih) [pic] uradniki pridobijo več let pokojninske dobe po 60 letu (dodatnih 5 % glede na pravice, pridobljene pri 60 letih) |

Upokojitvena starost | starost, enaka seštevku 60 let in števila let, potrebnih za dosego 70 %, do največ 65 let |

Letni stroški za osebo, ki se bo upokojila s 70 % | zadnja osnovna mesečna plača x 12 x letno zvišanje plače (starost, ko se doseže 70 % – starost ob predčasni upokojitvi) |

Skupni stroški za osebo, ki se bo upokojila, do 70 % | seštevek osnovnih plač osebe, ki se bo upokojila, do 70 %, pri čemer se upošteva povprečno letno zvišanje plače zaradi stopnje in napredovanja |

Letni stroški za upokojeno osebo po 70 % do njene smrti | 70 % x letni stroški za osebo, ki se bo upokojila s 70 % |

Skupni stroški za upokojeno osebo do njene smrti | letni stroški za pokojnino po 70 % do smrti osebe x (starost ob smrti – upokojitvena starost s 70 %) |

Skupni stroški za osebo na delovnem mestu upokojene osebe do smrti te upokojene osebe | Letna rast plač je bila izračunana na podlagi razvoja karier iz Priloge 1B h kadrovskim predpisom (3,4 %). |

Prispevki za osebo, ki se bo upokojila, do 70 % | skupni stroški za osebo, ki se bo upokojila, do 70 % x 10,9 % |

Prispevki za osebo na delovnem mestu upokojene osebe do smrti te upokojene osebe | skupni stroški za osebo na delovnem mestu upokojene osebe do smrti te upokojene osebe x 10,9 % |

Stroški za redno upokojitev | skupni stroški za osebo, ki se bo upokojila, do 70 % + skupni stroški za upokojeno osebo do njene smrti + skupni stroški za osebo na delovnem mestu upokojene osebe do smrti te upokojene osebe – prispevki za osebo, ki se bo upokojila, do 70 % – prispevki za osebo na delovnem mestu upokojene osebe do smrti te upokojene osebe |

Izselitveni dodatek (v nadaljnjem besedilu: id) | 13,3 %: stopnja, uporabljena pri izračunu v predhodnem predlogu proračuna za leto 2010 |

Odstotek korekcijskega koeficienta za državo | Povprečna stopnja uporabljenega korekcijskega koeficienta (v nadaljnjem besedilu: kk) v višini 3,48 % je bila izračunana na podlagi razpoložljivih letnih podatkov: kk za leto 2004: 7,02316 %; kk za leto 2005: 5,94000 %; kk za leto 2006: 5,09164 %; kk za leto 2007: 4,48229 %; kk za leto 2008: 3,00952 %; ocena kk za leto 2009: 3,00952 % in od leta 2010 naprej: 3,00 % povprečje: = 7,02316 + 5,94 + 5,09164 + 4,48229 + 3,00952 + 3,00952 + 3*16)/22 = 3,48 % |

Priloga 3

Razdelitev predčasno upokojenih oseb po institucijah (2004–2009)

12. [pic]

13. [pic]

14. [pic]

[pic]

EVROPSKA KOMISIJA

[pic]

SVET

[pic]

EVROPSKI PARLAMENT

[pic]

SODIŠČE EVROPSKIH SKUPNOSTI

[pic]

RAČUNSKO SODIŠČE

[pic]

EKONOMSKO-SOCIALNI ODBOR

[pic]

ODBOR REGIJ

[pic]

AGENCIJE

[pic]

Priloga 4

Primer izračuna za predčasno upokojitev pri 57 letih Primerjava stroškov pri predčasni upokojitvi in upokojitvi pri 60 letih

[pic]

Primer izračuna za predčasno upokojitev pri 56 letih Primerjava stroškov pri predčasni upokojitvi in upokojitvi s 70 % (pri 63 letih)

[pic]

Primer izračuna za predčasno upokojitev pri 57 letih Primerjava stroškov pri predčasni upokojitvi in upokojitvi s 70 % (pri 65 letih)

[pic]

Primer izračuna za predčasno upokojitev pri 56 letih Primerjava stroškov pri predčasni upokojitvi in upokojitvi pri 60 letih,

[pic]

[1] V smislu člena 77 kadrovskih predpisov.

[2] V smislu člena 52.

[3] Ena oseba, ki bi bila sicer upravičena do tega ukrepa, je umaknila svojo zahtevo, zato se je skupno število upokojenih oseb za obdobje 2004–2008 zmanjšalo s 305 na 304.

[4] Upokojitev v smislu člena 22 Priloge XIII h kadrovskim predpisom.

[5] 216 oseb.

[6] 70 % zadnje osnovne plače.

[7] Med izračuni za to domnevo se je štelo, da naj bi se preostalih 29 % oseb upokojilo pri 60 letih.

[8] 75 let za moške in 81 let za ženske (vir Eurostat).

[9] Na osnovi povprečne stopnje nadomestil, ki se upošteva v proračunu Komisije.

[10] Upokojitev v smislu člena 22 Priloge XIII h kadrovskim predpisom.